Suunnitellun säädöksen tarkoituksena on hyväksyä sopimuksen 362 artiklan 4 kohdan mukaisesti kumppanuusneuvoston työjärjestys ja sopimuksen 363 artiklan 4 kohdan mukaisesti kumppanuuskomitean työjärjestys ja perustaa alakomiteat ja muut elimet, jotta sopimus voidaan panna täytäntöön.

Kumppanuusneuvoston on määrä hyväksyä omaa työjärjestystään ja kumppanuuskomitean työjärjestystä sekä alakomiteoiden ja muiden elinten perustamista koskeva päätös.

Kumppanuuskomitealla on valtuudet tehdä sopimuksessa määrätyissä tapauksissa päätöksiä aloilla, joilla kumppanuusneuvosto on siirtänyt sille toimivaltaansa. Nämä päätökset sitovat osapuolia, joiden on ryhdyttävä tarvittaviin toimenpiteisiin päätösten täytäntöönpanemiseksi. Kumppanuuskomitea tekee päätöksensä osapuolten yhteisellä sopimuksella, edellyttäen että osapuolten sisäiset menettelyt on saatu päätökseen.

Kumppanuusneuvosto tekee päätöksiä sopimuksessa määrätyissä tapauksissa sopimuksen soveltamisalaan kuuluvissa asioissa. Päätökset sitovat osapuolia, joiden on ryhdyttävä tarvittaviin toimenpiteisiin päätösten täytäntöönpanemiseksi. Kumppanuusneuvosto voi myös antaa suosituksia. Se hyväksyy päätöksensä ja antaa suosituksensa osapuolten yhteisellä sopimuksella, edellyttäen että osapuolten sisäiset menettelyt on saatu päätökseen.

Sopimusta on sovellettu väliaikaisesti 1. kesäkuuta 2018 lähtien.

Sopimuksen tarkoituksena on tehostaa yhteisiin arvoihin ja läheisiin yhteyksiin perustuvaa kokonaisvaltaista poliittista ja taloudellista kumppanuutta ja yhteistyötä EU:n ja Armenian välillä, myös lisäämällä Armenian tasavallan osallistumista Euroopan unionin politiikkoihin ja ohjelmiin ja sen virastojen toimintaan. Se muodostaa vahvat puitteet, jotka mahdollistavat paremman poliittisen dialogin kaikilla osapuolten yhteistä etua koskevilla aloilla, ja edistää läheisten poliittisten suhteiden kehittämistä.

Tämä ehdotus koskee päätöstä Euroopan unionin ja Armenian välisellä kokonaisvaltaisella ja tehostetulla kumppanuussopimuksella, jäljempänä ’sopimus’, perustetussa kumppanuusneuvostossa unionin puolesta otettavan kannan vahvistamisesta, silloin kun tämän elimen on määrä antaa kumppanuusneuvoston ja kumppanuuskomitean työjärjestykset ja perustaa alakomiteat ja muut elimet.

Kumppanuusneuvoston ja kumppanuuskomitean työjärjestykset koskevat sopimuksen perusteella perustetun elimen yleistä toimintaa. Näin ollen suunnitellun päätöksen soveltamisala on määritettävä koko sopimuksen perusteella.

Kun suunnitellulla säädöksellä on samanaikaisesti useita tavoitteita tai kun siihen sisältyy useita osatekijöitä, joita ei voida erottaa toisistaan ja joista yksikään ei ole toisiin nähden liitännäinen, SEUT-sopimuksen 218 artiklan 9 kohdan nojalla annettavan päätöksen aineellisessa oikeusperustassa on poikkeuksellisesti mainittava kaikki asianmukaiset oikeusperustat.

SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

Korkea edustaja ja komissio antoivat 29. marraskuuta 2018 yhteisen ehdotuksen neuvoston päätökseksi Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisellä kokonaisvaltaisella ja tehostetulla kumppanuussopimuksella perustetussa kumppanuusneuvostossa Euroopan unionin puolesta otettavasta kannasta kumppanuusneuvoston, kumppanuuskomitean ja erikoistuneiden alakomiteoiden tai muiden elimien työjärjestyksiä koskevien päätösten hyväksymiseen, jäljempänä ’yhteinen ehdotus’. Yhteinen ehdotus perustui SEU-sopimuksen 37 artiklaan ja SEUT-sopimuksen 91 artiklaan, 100 artiklan 2 kohtaan sekä 207 ja 209 artiklaan yhdessä 218 artiklan 9 kohdan kanssa. Kun otetaan huomioon unionin tuomioistuimen asiassa C-244/17, komissio v. neuvosto (Kazakstan) antama tuomio, jossa on viimeksi sovellettu painopistetestiä kansainvälisiä sopimuksia koskevien unionin säädösten oikeusperustan määrittämiseen, sekä jäljempänä esitetyt syyt, ehdotetun päätöksen oikeusperustoja olisi muutettava siten, että ne ovat SEUT-sopimuksen 91 artikla, 100 artiklan 2 kohta sekä 207 ja 209 artikla yhdessä SEUT-sopimuksen 218 artiklan 9 kohdan kanssa.

Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

Tämän päätöksen liitteessä olevat säädökset ovat säädöksiä, joilla on oikeusvaikutuksia, koska sopimuksen 362 artiklan 6 kohdassa kumppanuusneuvostolle annetaan valta hyväksyä osapuolia sitovia päätöksiä. Säädöksillä ei täydennetä eikä muuteta sopimuksen institutionaalisia rakenteita.

Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.

Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

Suunnitellun säädöksen pääasiallinen tavoite ja sisältö liittyvät kehitysyhteistyöhön (SEUT-sopimuksen 209 artikla) ja kauppaan (SEUT-sopimuksen 207 artikla). Koska lisäksi jotkin sopimuksen kauppaa koskevassa osassa olevat määräykset, jotka liittyvät liikennepalvelujen kauppaan, eivät kuulu 207 artiklan soveltamisalaan, oikeusperustoihin olisi lisättävä SEUT-sopimuksen 91 artikla ja 100 artiklan 2 kohta.

YUTP:n alan määräyksiä on vähän, eivätkä ne ole luonteeltaan sellaisia, että ne muodostaisivat erillisen tavoitteen tai osatekijän. Ne ovat pikemminkin liitännäisiä sopimuksen pääasialliseen osatekijään nähden. Sen vuoksi ne eivät edellytä erillistä oikeusperustaa. Näin on siitä huolimatta, että neuvoston päätös sopimuksen allekirjoittamisesta perustui myös SEU-sopimuksen 37 artiklaan (ks. 20 päivänä marraskuuta 2017 annettu neuvoston päätös (EU) 2018/104). Arvio on muuttunut tuomioistuimen asiassa C-244/17, komissio v. neuvosto (Kazakstan), antaman tuomion vuoksi.

On huomionarvoista, että sopimukseen sisältyvien YUTP:n alan määräysten määrä ja luonne on verrattavissa vastaaviin määräyksiin Kazakstanin kanssa tehdyssä sopimuksessa ja muissa sopimuksissa, joiden osalta on annettu muun kuin YUTP:n alan oikeusperustoihin perustuvia päätöksiä Kazakstan-tuomion jälkeen.

5. PÄÄTELMÄT

Ehdotetun päätöksen oikeusperustana tulisi edellä esitetyn perusteella olla SEU-sopimuksen 37 artikla ja SEUT-sopimuksen 91 artikla, 100 artiklan 2 kohta sekä 207 ja 209 artikla yhdessä sen 218 artiklan 9 kohdan kanssa, ja ehdotuksen on oltava vain komission esittämä. Unionin ulkoasioiden ja turvallisuuspolitiikan korkeaa edustajaa on kuultu, ja hän on yhtä mieltä asiasta.

2018/0395 (NLE)

Muutettu ehdotus

NEUVOSTON PÄÄTÖS

Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisellä kokonaisvaltaisella ja tehostetulla kumppanuussopimuksella perustetussa kumppanuusneuvostossa Euroopan unionin puolesta otettavasta kannasta kumppanuusneuvoston, kumppanuuskomitean ja erikoistuneiden alakomiteoiden tai muiden elimien työjärjestyksiä koskevien päätösten hyväksymiseen

EUROOPAN UNIONIN NEUVOSTO, joka

ottaa huomioon Euroopan unionista tehdyn sopimuksen ja erityisesti sen 37 artiklan,

ottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan, 207 artiklan ja 209 artiklan yhdessä sen 218 artiklan 9 kohdan kanssa,

ottaa huomioon Euroopan komission ja unionin ulkoasioiden ja turvallisuuspolitiikan korkean edustajan ehdotuksen,

sekä katsoo seuraavaa:

(1)Euroopan unionin ja sen jäsenvaltioiden sekä Armenian tasavallan välinen kokonaisvaltainen ja tehostettu kumppanuussopimus, jäljempänä ’sopimus’, on allekirjoitettu Brysselissä 24 päivänä marraskuuta 2017, ja sitä on sovellettu väliaikaisesti 1 päivästä kesäkuuta 2018 lukien.

(2)Sopimuksen 362 artiklalla perustetaan kumppanuusneuvosto ja 363 artiklalla kumppanuuskomitea helpottamaan sopimuksen täytäntöönpanoa.

(3)Sopimuksen 362 artiklan 4 kohdan mukaan kumppanuusneuvosto vahvistaa työjärjestyksensä ja sopimuksen 363 artiklan 4 kohdan mukaan kumppanuusneuvosto määrittää työjärjestyksessään kumppanuuskomitean tehtävät ja päättää komitean työskentelytavat.

(4)Sopimuksen tehokkaan täytäntöönpanon varmistamiseksi olisi hyväksyttävä kumppanuusneuvoston työjärjestys ja kumppanuuskomitean työjärjestys.

(5)Sopimuksen 364 artiklan 2 kohdan mukaan kumppanuusneuvosto voi päättää perustaa tiettyjä aloja varten alakomiteoita ja muita elimiä, jotka voivat avustaa sitä sen tehtävien hoidossa. Siinä määrätään edelleen, että kumppanuusneuvoston on omassa työjärjestyksessään määritettävä tällaisten komiteoiden ja elimien kokoonpano, tehtävät ja työskentelytavat.